تورکیه‌دن خسته‌لرین کوبا-‌داکی ساغلیق خیدمت‌لرین‌دن ایستیفاده ائده بیلمه‌لری اوچون ایکی اؤلکه آراسیندا موقاویله ایمضالاندی.
بونا گؤره، تورک خسته‌لرین کوبا-دا یول و قالما داخیل احتیاج دویا‌جاق‌لاری بوتون ایش پروسئسی خصوصی بیر شیرکت طرفین‌دن حیاتا کئچیریله‌جک.
خسته‌لرین اؤلکه‌یه سیاحتی تورک هاوا یول‌لاری طرفین‌دن تامین ائدیله‌جک. تورک هاوا یول‌لاری‌نین 2016-جی ایل دسامبر آیین‌دان بری‌دیر ایستانبول‌دان کوبا-نین پایتاختی هاوانایا بیرباشا اوچوشو وار.
کوبا-نین آنکاراداکی بویوک ائلچیسی آلبرتو گونزالس کوبا-نین خصوصیله سرطان خسته لیگی ایله باغلی تقدیم ائتدیگی ساغلیق خیدمت‌لری‌نین کیفیتینی و بو ساحه‌ده اینکیشاف ائتمیش بیوتکنوژینی وورغولایا‌راق، کوبا ساغلیق ناظیرلیگی ساغلیق خیدمت‌لری‌نین (SMC) خاریجی خسته‌لره 250 موا‌لیجه پروقرامی تقدیم ائتدیگینی خاطیرلاتدی.
